《季夏同庾筠倩姚讱庵泛舟南宗庵访昙大师刘羽士振枰试茗纵谈玄理归次逢禅上人以荔枝驰回饷客和讱庵作》
明代·张应熙

舟横水曲绿层层，接叶低阴借未能。肉蒜鸡鱼留佛性，欢呼调笑印迦陵。

推蓬破浪何妨道，把酒看山不二僧。解道飞菱期翠水，无如锱锡后和凝。

作者简介：张应熙，字明生。博罗人。明思宗崇祯十五年（一六四二）举人。事见清道光《广东通志》卷七六。